༄༅། །ཤྲཱིཧེབཛྲསྱབྷཱཥཏནྟྲབཛྲཔཉྫརསྱཀརྨབིསྟཱརཱཎཱཾཏྲིདེབཱབྷྱཿ བཛྲཔཱཎིབྷཱུཏཌཱམརསྱསཱདྷནཱནུཛྙཱསོཔདེཤབིཧརཏིསྨ༎
༄༅། །དཔལ་ཀྱཻ་རྡོ་རྗེའི་བཤད་རྒྱུད་རྡོ་རྗེ་གུར་གྱི་ལས་རྒྱས་པའི་ལྷ་གསུམ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྒྲུབ་ཐབས་རྗེས་གནང་མན་ངག་དང་བཅས་པ་བཞུགས་སོ།།

སྒྲུབ་ཐབས་ཀུན་བཏུས་
།ན་མོ་གུ་རུ་བྷཱུ་ཏ་ཌཱ་མ་རཱ་ཡ། འཕགས་པ་མཁའ་འགྲོ་མ་རྡོ་རྗེ་གུར་གྱི་རྒྱུད་ལེའུ་གཉིས་པ་ལས། ལས་རྒྱས་པ་སྒྲུབ་པའི་ལྷའི་རྣལ་འབྱོར་གཉིས་གསུངས་པའི། འབྱུང་པོ་འདུལ་བྱེད་ཀྱི་རྣལ་འབྱོར་ལ་བཞི། མཚམས་སྦྱར་བ་ནི།.དེ་ནས་
བཅོམ་ལྡན་འདས་རྡོ་རྗེ་ཅན་ཆེན་པོ་མཁའ་འགྲོ་མའི་རྡོ་རྗེ་གུར་འབྱུང་པོ་འདུལ་བའི་ཏིང་ངེ་འཛིན་ལ་བཞུགས་སོ། །རྣལ་འབྱོར་དངོས་ནི།.དམ་ཚིག་ཡང་དག་རབ་ཕྱེ་བ། །ཀུན་ཏུ་བཟང་པོའི་ས་བོན་བདག །དབང་པོ་
སྔོན་པོ་ལྟ་བུའི་འོད། །ཕྱག་བཞི་འཇིགས་བྱེད་ཆེན་པོ་སྟེ། །མཛེས་པའི་ཁྲོ་བོ་ཡི་ནི་ལུས། །དབང་ལྡན་འབྱུང་པོ་མནན་པ་སྟེ། །གཡས་པས་རིགས་ཀྱི་བདག་པོ་ཉིད། །ལག་པ་གཡོན་པས་མི་ལྤགས་ཉིད། །
གཉིས་པོ་དག་གིས་ཕྱག་རྒྱར་སྦྱོར། །ཞབས་གཡོན་བརྐྱང་བས་ཡང་དག་གནས། །ཅུང་ཟད་མཆེ་བས་འཇིགས་པར་བྱེད། །མགོ་བོའི་ཕྲེང་བའི་རྒྱན་མཆོག་སྟེ། །མགོ་འཛིངས་ཕྱེད་དུ་བཅིངས་པར་ནི། །རི་
2

அ
གཉིས་
আ
།ཡི་རྩེ་མོར་བསྒོམ་པར་བྱ། །རྣལ་འབྱོར་གྱི་དགོས་པ་ནི། །འབྱུང་པོ་འདུལ་བ་འགྲུབ་པར་འགྱུར། །གནོད་སྦྱིན་དུ་མ་འབྱུང་པོ་དང་། །གནོད་སྦྱིན་མོ་དང་ཀླུ་མོ་དང་། །མི་མོ་ལྷ་ཡི་
མཛེས་མ་ནི། །སྒྲུབ་པ་པོ་ཡིས་ངེས་པར་འགྲུབ། སྔགས་བསྟན་པ་ནི།.སྔགས་ནི། ཨོཾ་བྷཱུ་ཏ་ཌཱ་མ་ར་བྷཱ་ཏཱ་ཨ་དྷི་པ་ཏི་ཨཀྵོ་བྷྱ་ཀི་རཱི་ཊཱི་ན་སརྦ་བྷཱ་ཏ་པྲེ་ཏ་པི་ཤཱ་ཙཱ་ནི་སཱ་དྷ་ཡ་ཧཱུྃ་ཕཊ། ཅེས་བྱེེ་བ་ནི་འཕགས་པ་མཁའ་
འགྲོ་མ་རྡོ་རྗེ་གུར་གྱི་རྒྱུད་ཀྱི་ལེའུ་གཉིས་པ་ལས་སོ།.ས་བཅད་འདི་རྣམས་རྗེ་བཙུན་གྲགས་པའི་གསུང་རབ་ལྟར་བྲིས་པ་དགེ། ༈ །།འབྱུང་པོ་འདུལ་བའི་མངོན་པར་རྟོགས་པ་ནི། ཚོགས་ཀྱི་ཞིང་སྤྱན་དྲངས་ནས་མེ་ཏོག་ལ་
སོགས་པས་མཆོད་པ་དང་དེའི་སྤྱན་སྔར་ཡན་ལག་བདུན་པ་བྱ་བ་དང་ཚད་མེད་པ་བཞི་བསྒོམ་པ་དང་ཡེ་ཤེས་ཀྱི་ཚོགས་བསག་དང་སྲུང་བའི་འཁོར་ལོ་བསྒོམ་པ་རྣམས་ནི་ལེའུ་བཅུ་གཉིས་པ་བཞིན་བྱས་ལ། རི་
3

སྒྲུབ་ཐབས་ཀུན་བཏུས་
རབ་ཀྱི་སྟེང་དུ་པདྨ་དང་ཉི་མ་ལ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལས་བཅོམ་ལྡན་འདས་འབྱུང་པོ་འདུལ་བ་ཞལ་གཅིག་ཕྱག་བཞི་པ། དམ་ཚིག་པ་བསྐྱེད་པ་དང་། སྐུ་གསུང་ཐུགས་བྱིན་གྱིས་བརླབ་པ་
དང་༑ ཡེ་ཤེས་འཁོར་ལོ་དགུག་པ་དང་། དབང་བསྐུར་རམ་མ་བསྐུར་ཀྱང་རུང་སྟེ་རིགས་ཀྱི་བདག་པོས་རྒྱས་བཏབ་ལ། སྙིང་གར་ཉི་མའི་དཀྱིལ་འཁོར་ལ་ཧཱུྃ་བཀོད་པ་ལ་སྔགས་ཀྱིས་བསྐོར་ལ་བཟླས་བརྗོད་
བྱ་སྟེ་གནོད་སྦྱིན་མོ་ལ་སོགས་པ་རྣམས་བསྒྲུབ་པར་བྱའོ། །འབྱུང་པོ་འདུལ་བའི་རྣལ་འབྱོར་བསྟན་ཟིན་ཏོ། །ཞེས་རྗེ་བཙུན་རྡོ་རྗེ་འཛིན་པ་གྲགས་པ་རྒྱལ་མཚན་གྱི་གསུང་རབ་འཕགས་པ་མཁའ་འགྲོ་མ་རྡོ་རྗེ་
གུར་གྱི་རྒྱན་ཅེས་བྱ་བའི་རྣམ་འགྲེལ་ལས་ཕྱུང་བའོ།། ༈ །།